open-index/open-wikipedia-markdown huggingface dataset:
Paralimpikong Karawat sa Tig-init 2016

An **Paralimpikong Karawat sa Tig-init 2016** (Portuges Brasilia: *Jogos Paralímpicos de Verão de 2016*), iyo an ika-15ng Paralimpikong Karawat sa Tig-init kun saen an makarawat may kakundian sa hawak. An karawat imbwelto an manlainlain na isports na kakawaton kan may mga kakundian, asin ini sakop asin pinapadalagan kan International Paralympic Committee.

Ginibo an kasibotan sa Rio de Janeiro, Brasil, poon Septyembre 7 sundo Septyembre 18, 2016. Ini an  kaenot-enoteng pangyari na gigibohon an pakawat sa sarong Latin Amerkanong nasyon, enot sa sarong nasyon na Lusophone (tinataram Portuges). Enot man na ibabali sa karawat an canoeing asin paratriathlon.
## Toltolan
Partido Komunista kan Filipinas

An **Partido Komunista kan Filipinas** (Ingles: *Communist Party of the Philippines*) iyo an nangengenot na partido komunista nin Filipinas asin ini haloy nang nakikipagtusay laban sa gobyerno poon pa kan ini itogdas kan Desyembre 26, 1968. Sarong organisasyon pulitikal na dai naglalantad, an katuyohan kaini iyo na mabungkal asin marumpag an gobyerno kan Filipinas paagi nin rebolusyon. Yaon sa irarom kan liderato kaini an Bagong Hokbo nin Banwa asin an Prentera Demokratiko Nasyonal (PDN).
## Toltolan
Herman Vetterling

Si **Carl Herman Vetterling** (1849–1931), na bisto man sa bansag na Philangi Dasa,[1] sarong pilosopong Swedenborgiano na nagkugos sa relihiyon na Budhismo kan 1884 asin nagbagong pangaran na Arabo-Sanskrito, Philangi Dasa (boot sabihon sarong Debotong taga Solnopan). siya an an saro sa pinakaenot na Amerikanong opisyalmente nagkugos na sa Budhismo. Saiyang tinogdas an The Buddhist Ray sa Santas Cruz, californiakan 1887, na iyo an pinakaenot na magasin dapit sa Budhismo sa E$stados Unidos.

An mas bantog na obra niya iyo an Swedenborg the Buddhist, o The Higher Swedenborgianism: Its Secrets and thibetan Origin, poinublikar kan  1887. Saro ining piksyon na kuno uru-urulay espiritwal sa pag'ultan ni Swedenborg, sarong mongheng Budhista, sarong Bramin, sarlong Parsi, sarong Indyan na Aztec, sarong Intsik, sarong dai bistong babae asin si Vetterling mismo. Pakalihis nin anom na taon, ini pigpalis sa Hapon.

Huli daa sa pagsorosaralak kan mga iba-ibang pagtubod nin Swedenborgianismo, Teosopo, Buddhismo, asin Espiritwalismo, dakul na mga iskolar kagurubay niya dai nagtutubod na siya tunay na Budhista. 

## Toltolan
Dilma Rousseff

Si **Dilma Vana Rousseff** (namundag 14 Disyembre 1947) sarong ekonomista asin pulitiko sa Brasil. Siya an ngonyan ika-36 na Presidente kan Brasil. Siya an enot na babae sa pwesto. Dati man siyang Chief of Staff ni Presidente Luiz Inácio Lula da Silva poon 2005 abot 2010.

Si Rousseff opisyalmenteng hinaklas sa opisyo niya komo presidente kan Agosto 31, 2016 kan an Senado nin Brasil nagboto na 61-20 a pabor sa impeachment niya. Siya hinaklas sa katongdan huli sa paglapas sa ley na kinaipohan may surplus sa budget na dai niya naotob alagad tinahoban an bagay na ini paagi kan pagsubli sa mga bangkong publiko paluwason sana may surplus.. An Bise Presidente nin Brasil na si Michel Temer iyo an nagsalida saiya sa pwesto.

## Toltolan
Mitolohiyang Griyego

An **Mitolohiyang Griyego** iyo an kadamotan kan mga mito asin katokdoan kan mga soanoy na Griyego, manongod kan saindang mga diyos-diyos, mga heroe, an katalagahan kan kinaban, asin an kapo'ngalan asin kahulogan kan saindang mga kulto asin mga ritwal. Ini kabtang kan antigong relihiyon kan mga gugurang na Griyego. An mga iskolar sa  modernong panahon inaadalan daa ini sa paghingoa na makataong paliwanag sa mga institusyon  politikal asin relihiyoso kan Antigong Griyego asin an sibilisasyon kaini, asin man marorop an tunay na kahulogan sa pagmumukna nin mga mito.

An mitolohiyang Griyego nahahayag sa mga dinamot na osipon sa lawig nin panahon asin man itinotokdo sa mga arte kan mga Griyego sa saindang mga ginuhit, mga pintura asin mga iskultura. Sa siring na mga istorya nasasambit an mga buhay-buhay, mga adbentura kan manlaen-laen na mga diyos asin mga diyosa, mga heroe, asin mga mampak mitolohikal. An mga uru-usipon na ini enot naglalakop sana sa paaging nguso bilang mga rawit-dawit o orog-orog; alagad, an mga katokdoan na ini sa mitolohiya nanono'dan  na paagi kan literaturang Griyego.

An pinaka'antigong ginikanan kan mga istorya yaon makukua sa mga epikong rawitdawit tinokda ni Homer, an "Iliad asin Odyssey", orog na sa Gerang Trojan asin an mga pinagbunga kan istoryang ini. Duwang rawit-dawit ni Homer, an Hesiod, Thegony, asin an Trabaho asin mga Aldaw, linalaman an osipon kan ginikanan kan  kinaban, an pasurunod kan mga diosnon na mga hade, an pasurunod kan edad kan historya nin tawo, an kapinonan kan pagsarakit kan tawo, asin an pino'nan kan mga praktis sa pagsasakripisyo o pag'atang. Mga mito nasaray man sa mga naistorya sa mga Awiton ni Homer, sa mga pira-pidasong epikong rawitdawit na nagkatarada' pa, asin  mga toklos kan mga para'istorya nin trahedya asin kan mga komedyante kan ika-5ng siglo BC na an saindang sinurat nasaray sa mga kasuratan kan mga iskolar asin mga makatta kan Panahon Helenistiko, asin sa mga dokumentong nati'mos sa Imperyong Romano, siring kan mga ginuhit ninda Plutarch asin Pausanias.

## Toltolan
Gene Wilder

Si **Jerome Silberman** (Hunyo 11, 1933 – Agosto 29, 2016), na bisto sa propesyonal na bansag na Gene Wilder sarong Amerikanong komikong aktor, sa telebisyon asin teatro, autor, screenwriter, asin direktor sa pelikula.

## Filmograpiya

### Pelikula

### Telebisyon

## Toltolan
Jawaharlal Nehru

Si **Jawaharlal Nehru** (/ˈneɪruː, ˈnɛruː/;[1] Hindustani: [ˈdʒəʋaːɦərˈlaːl ˈneːɦru]; 14 Nobyembre 1889 – 27 Mayo 1964) iyo an pinakaenot na Primer Ministro kan Indya asin nangawat na gayong pulitiko sa lantad nin pulitika sa nasyon na ini bago asin pakakamit kan independensya. Siya an nagbutwa na makusog na lider sa hiron nin pakitusay na makamit an katalingkasan kan Indya, sa irarom kan impluensya ni Mahatma Gandhi. Siya namoon sa Indya poon kan ini matogdas bilang sarong independienteng nasyon kan 1947 sagkod sa pagkagadan niya taon 1964. Siya an hinihiling na arkitekto kan modernong Indya: may soberaniya, sosyalista, sekular, asin demokratikong republika. Siya man naapod na Pandit Nehru huli ta gikan siya sa komunidad kan Kashmiri Pandit, manta an dakul na mga aking Indyano bisto siya bilang "Tata Nehru" (Chacha Nehru.supot pa sya

## Toltolan
Mars Rover

An ** Mars Rover** sarong behikulong de motor na nagsadiri nang maglibotlibot sa ibabaw kan planetang Marte sa momentong ini maghugpa. An mga Rovers may bentahe kun kompara sa tagahugpa na pugal sa sarong lugar, ta ini pwedeng maglibot asin mag'isog sa mas mahiwas na teritoryo, asin pwede ining isubol sa mga lugar na pighunang may mga interesanteng narereparong bagay asin pwede man ining idirekta sa mga masaldang na lugar orog na kun mga bulan na winter; siring man, ini napadugang sa adal manongod sa paggamit asin pagkontrol kan mga hararayong behikulong robotiko. 

Igwa nang apat  na robotikong Mars Rover na matrayumpong pinadara sa espasyo na iyo an Mars Pathfinder, an Sojourner rover, an Opportunity asin Curiosity rover na anas nakahugpa sa planetang Mars. Kan Enero 24, 2014, an NASA nag'osip na pinag'aadalan na an mga resultang pinapadara kan Curiosity asin Opportunity rover dapit sa paghanap nin mga ebidensya sa antigong buhay, mga mikroorganismo, tubig na haloy nang eksistido sa Mars, asin mga kadagaan na pwedeng nagkaigwa kan soanoy pang panahon nin mga salog asin mga danaw. An pagdukay nin mga ebidensya manongod sa kamugtakan kun pwedeng magsostener buhay, an presensya nin mga fossils, asin organikong karbon sa planetang Mars iyo na an primeramenteng pigdudukay na kun igwa nin mga siring.
## Toltolan
Sailing Around the World (video)

**Sailing Around the World** iyo an ika-20ng bidyo kan grupong musikal na Wiggles, ibinungsod kan Septyembre 1, 2005.

## Lista kan mga Kanta
# Sydney Barcarolle
# Goldfish
# Here Come The Chicken (Wiggly Animation)
# London Town
# Agapame tin Athena (We Love Athens)
# The Captain's Wavy Walk
# Sailing Around the World (Wiggly Animation)
# Sicily (I Want to Go)
# Mop Mop
# Let's Go! We're Riding in the Big Red Car (Wiggly Animation)
# Elbow To Elbow
# San Francisco Trolley Cart
# Fly Through The Sky (Wiggly Animation)
# Here We Go Mexico City!
# The Barrel Polka
Trindade

]

An **Trindade** ciudad nin estado nin Goiás, Brasil. Segun sa sensus kan 2016, igwang 119.385 katawo.

## Mga takod panluwas
* http://www.trindade.go.gov.br/site/  (Portuges)
* (Goiás)

## Reflist
Pinakpakan na Kapangganahan kan Samothrace.

An **Pinakpakan na Kapangganahan kan [[Samothrace]]**, (c. 220-185 BC) na inapod man Nike kan Samothrace, sarong iskultorang marmol sa panahon na Helenistiko, representasyon kan diyos-diyosan na Nike kan Griyego na saboot nahaman kan ika2ng Siglo BC. Poon pa kan 1884, ining rebultong marmol prominenteng nakadispley sa Museo nin Louvre asin iyo an saro sa inoomaw nanggad na iskultura sa bilog na kinaban. Saro sana ini sa kakadikit na estatwang Helenistiko na sa orihinal, bakong kahuwad na kopya na Romano.                                                                                                                                                                           

An pinakpakan na diyosa nin kappangganahan sinasabing nakatindog sa dulong nin bapor sa isla nin Samothrace. An monumento daa sarong pag-atang kan banwaan nin Rhodes sa pagromdom kan sarong kapangganahan sa ralaban sa dagat kaamayi kan ika2ng siglo BC. An tindog niya na garo sa teatrong postura, mabagsik sa aktong paghiro asin sulot na nag'aalon-alon sarong iskulturang Helenistiko sa Periodong Klasiko bago mag-abotan istilong  baroque kan mga iskultor na Pergamene.

## An pigura

An pigura mismo gibo sa marmol na Parian asin an baroto asin tugmaran na tongtongan gibo sa abohon na marmol na Rhodian. An langkaw kan tindog naabot 8 pye (2.44 metro). An enterong pigura natao nin sentido na garo hale sa langit asin maliksing naghugpa sa dulong kan baroto sa akto nin panggana, pagdominar manta an saiyang bulos naglaladawan nin maarteng pagbabado na garo ipigduduros kan makusog na hoyop sa dagat. 

Sinasabing an pagsinsil kan estatwa iyo an pagselebrar nin sarong laban sa dagat na hinuhuna iyo an Batalya nin Salamis kan 306 BC o an iba man pwede daang an Batalya nin Actium kan 31 BC. Nadukayan an estatwa kan taon 1863 kan si Pranses na arkeologong si Charles Champoiseau sa isla nin Samothrace sa pira-pidasong kamugtakan ta posible nagkabaraak huli kan linog kan ikaanom na siglo A.D.,  dinara sa Paris asin binilog asin dinispley sa Museo nin Louvre pero kulang nin payo, mga takyag asin mga kamot. 

## Toltolan
Samothrace

An **Samothrace** (o, Samothraki) (Griyego: Σαμοθράκη, [samoˈθraci]) sarong isla sa Gresya sa bandang amnayan kan Dagat nin Aegean. Saro ining munisipalidad parte kan Evros nin Thrace. An isla 17 km (11 mi) an laba asin 178 km2 (69 mi kwa.) sa pagkatamanyo, asin  may populasyon na 2,859 (2011 na senso). Mayor na industriya igdi iyo an pagsisira, turismo. Mga rekurso iyo an granite asin  basalto. Sinasabing an Samothrace an pinaka'karokadlaganon na isla sa Gresya, asin an bukid kaining Saos asin an toktok kaini naabot 1,611 m. sa taas.

## Toltolan
Arnold Janssen

Ramon FVelasquez - Own work

Si San **Arnold Janssen**, S.V.D. (5 Nobyembre 1837 – 15 Enero 1909) sarong pading Katoliko Romano asin misionero na kagtogdas kan magkapirang komunidad relihiyoso. Pinakaenot na komunidad saiyang tinogdas iyo an Kaayonan nin Diosnon na Tataramon (Esp., Congregación del Verbo Divino) asin kan duwang Kaayonan para sa mga babae. Kan 1889 saiyang tinogdas sa Steyl, Nederlands an mga Kaayonan nin mga Sugong Madre kan Espiritu Santo asin kan 1896 sa parehong lugar, saiya man minukna an Kaayonan nin mga Madreng Nagpapamibi kan Espiritu Santo. Huli sa pinahiling niyang kabanalan asin pag'iigot sa mga trabaho para sa Simbahan Romano Katoliko siya pinagkanonisar kan 5 Oktobre 2003 ni Santo Papa Juan Paulo II. 

Si Janssen namundag Nobyembre 5, 1837 sa Goch, Alemanya harani sa pagdolonan kan Nederlands, saro sa pitong magturugang. An enot na eskwelahan na pig'entrahan niya iyo an Catholic Augustinianum High School sa Gaesdonck sa Alemanya na harani sa kinamundagan niya. Nag'adal siya sa kolehiyo, dangan nagkua kan kursong teolohiya asin pig'ordenan sa pagkapadi kan 15 Agosto 1861.

Nagin siyang maestro sa haiskul sa Bocholt, Alemanya na saiyang tinotokdo physiks asin katekesis. An tunay na pagkamoot niya iyo an pagmimisyon. Kan 1867 nagin siyang direktor kan Apostolaat des Gebeds  para sa Alemanya asin Austria, dangan nagmukna siyang sarong instituto sa syensia sa Modling, haraning Vienna. Kan  1874 tinogdas niya sarong magasin, an "Kleiner Herz-Jesu Bote" (Aking Subol ni Pusong Sagrado) na an tuyo makaganyat sa mga paratubod sa pagpangadye asin pag'anduyog sa misyon. 

## Toltolan
Toronto

An **Toronto** sa ciudad nin probinsya nin Ontario, Kanada. Segun sa sensus kan 2011, igwang 2,615,060 katawo.
Bebe

An **bebe**  o **bibi**  (Ingles, Constricted macoma) sarong species nin clam yaon sa pamilyang *Tellinidae*.

Ining clam na ini parati yaon sa mga salog asin mga sipi' nakukua sa irarom kan dalnak. Pinupurot ini bilang panira' asin pakahingap kan laman, ini usong binabarbekyu, panbangot sa pasta, o sa sinabawan na sinasalakan man nin mga berdura arog kan kangkong, dahon kamote asin nagsisirbe man sopa asin abre-gana. Uso man na lutoon bilang sumsuman sa irinoman. 

Sa Filipinas, orog na sa Bicol, an  bebe pwede man tinutumoy na mismo idtong ginutaan na lambo' na pigbangotan kan bebe. Parati kinakaagan ining langkawas sa pagtaong kagat sa namit.

## Toltolan
Lambo

An **lambô** iyo an mga bagong tambô o saha' o supang kan magkapirang species nin kawayan na nasirbeng pagkakan asin linuluto' sa iba-ibang paagi nin pagluto'. Mga species nin kawayan na usong pagkuan saha' iyo an 'Bambusa vulgaris' asin 'Phyllostachys edulis'. Ginagamit ini sa dakulon na gisong Asyano na may sabaw asin  igdi sa Filipinas halimbawa, ginugutaan arog kan sa tinomtoman. An lambo tintinda sa iba-ibang pagproseso, pwede la'bas, inalang, o de lata.

An lambô dapat linigan na marhay, hugasan ta igwa ini nin cyanogenic glycosides, natural na toxin niya arog kan sa kamoteng kahoy o namo' na nakakapaling. Alagad an mga ini nawawara mansana sa toltol na pagluto kaini o kun naaagi sa proseso nin paglata.

## Galeriya

File:Bamboo sprouts in basket.jpg|Mga tambo na bagong kalapon
Image:BambooShoot.JPG|Mga saha' nin kawayan nagtutuhaw pa sana
File:Big Bamboo Shoot (Joi Ito).jpg|Saha' nin kawayan na medyo gurang na, dai na pwedeng lutoon
File:TakenokoBambooSprouts.jpg|Mga tambo nin kawayan pigtitinda sa saod nin Hapon
File:Thorny Bamboo.jpg|Saha' nin kawayan sa sarong lugar sa Taiwan.
File:Brotes de bambú enlatados.JPG|De latang lambo'.
File:Yam no mai.jpg|*Yam no mai*, ensalada kan Thai.
File:Bambooshootjf3760.JPG|Ginutaan na lambo sa Filipinas


## Toltolan
Savvy Shields

Si **Savannah Janine "Savvy" Shields** sarong Amerikanang beauty pageant titleholder na taga-Fayetteville, Arkansas na nakoronahan na Miss America 2017 ni Betty Cantrell, an Miss America 2016, kan Septyembre 11, 2016.
## Toltolan
Theodor Fischer

Si **Theodor Fischer** (28 Mayo 1862 – 25 Desyembre 1938) sarong Aleman na maestro asin arkitekto.

## Mga panluwas na takod

* http://www.oxfordreference.com/view/10.1093/oi/authority.20110803095820339 Oxfor Reference. Kinua 14-9-16.

## Toltolan
Fritz Auer

Si **Fritz Auer** (namundag 24 Hunyo 1933 sa Tübingen, Alemanya), sarong Aleman na arkitekto, kagmukna asin senior na kabakas sa Auer+Weber+Assoziierte.

## Karera

*1953–1962 nag'adal sa TH Stuttgart (Stuttgart University)
*1958–1959 may scholarship sa Cranbrook Academy of Arts, Bloomfield Hill, Michigan, USA, Master of Architecture
*1962 nag'gradwar sa TH Stuttgart
*1960–1965 Behnisch and Lambart, Stuttgart
*1965 Yamasaki+Associates, Birmingham, Michigan, USA
*1966–1979 Partner sa Behnisch & Partner, asin pigdesenyo an Olympiapark sa Munich
*poon 1980 opisina, Auer+Weber kaiba si Carlo Weber
*1985–1992 Propesor sa Munich University of Applied Sciences
*1993–2001 Propesor of Staatliche Akademie der Bildenden Künste Stuttgart
*poon 1993 Myembro kan Akademie der Künste, Berlin

## Toltolan
Heinrich Beheim

Si **Heinrich Beheim** (nagadan 1403) sarong Aleman, arkitekto asin kantero na taga-Nuremberg. An mayor na mga obra niya iyo an Schöner Brunnen asin an balkon kan Frauenkirche.

## Toltolan
Richard Bohn

Si **Karl Theodor Richard Bohn** (29 Desembre 1849 – 22 Agosto 1898 sa Görlitz) sarong Aleman na arkitektong arkeologo na namundag sa Berlin.

Siya nag'adal sa arkitektura poon kan 1868 sa Berlin asin kan 1877 nagpartisipar sa pagkotkot sa sarong situ nin arkeolohiya sa Olympia katuwang si Friedrich Adler. Kan 12879 saiyang pigsurvey an Propylaea sa Athens asin kan  parehong taon, nagkalot na sa situng honggadansa Pergamon. Saro sa saiyang tolka iyo an pagderterminar kan orihinal na porma asik n mga sukol kan altar nin Pergamon.

Kan 1887 natoka siyang direktor na tagamando sa Baugewerkschule sa Nienburg, asin poon 1895 pahanggan, nagtrabaho sa siring na toka sa Görlitz.

## Toltolan
Karl Bötticher (arkeologo)

Si **Karl Gottlieb Wilhelm Bötticher** (29 Mayo 1806, Nordhausen – 19 Hunyo 1889, Berlin) sarong arkeologong Aleman na sa arkitektura an mayor na pigkasibotan. 

Siya namundag sa  Nordhausen. Nag'adal siya sa  Academy of Architecture sa Berlin, dangan natokang maestro sa School of Design of the Industrial Institute duman. Kan 1844 natokahan siyang propesor sa tectonics (architectonics) sa Academy of Architecture.

Kan 1853 naresibi niya an saiyang doktorado sa University of Greifswald, asin sunod kaidto nagin siyang maestro sa University of Berlin (hanggan 1862). Kan 1868 natokahan siyang direktor sa departamento sa eskultura sa Berlin Museum.

## Panluwas na takod

* http://repository.cmu.edu/cgi/viewcontent.cgi?article=1036&context=architecture Carnegie Mellon University websityo. Kinua 14-9-16

## Toltolan
Woldemar Brinkmann

Si **Woldemar Brinkmann** (12 Marso 1890 Hamburg – 31 Desyembre 1959, Hamburg) sarong Aleman na arkitekto asin interior designer. Sya natatakod sa arkitekturang Nazi. Nagkapirang proyekto siya na katuwang si Paul Troost, kaiba na diyan an dai natapos na Opera House na kuta matukaw nin 3,000 katawo, tolo kadakula kan Paris Opera o Vienna State Opera.

## Literatura

* Baugilde. 
* Zeitschrift für die Deutschen Architekten 
* Baukunst, Bautechnik, Bauwirtschaft (i.e. Magasin para sa arkitekturang aleman- arte nin arkitektura. teknolohiya asin ekonomiks) 
*  Jahrgang, Heft 2, 01/15/1939, pahina 43.

## Toltolan
Torohan

An **torohan** (Kastila: *corrida de toros*; Ingles: bullfighting) sarong tradisyonal na pasale sa Espanya, Portugal, Habagatan Pransiya asin sa magkapirang nasyon sa Latin Amerika arog kan Mehiko, Kolombya, Beneswela, Peru asin Ekwador na kun saen saro o magkapirang toro an tinataya sa torohan sa sarong plasa nin torohan (plaza de toros) bilang pakawat asin aling-alingan.

Ini bakò man na isport na padugoan ta mayo man nin nagpapatiribayan igdi. Ini mas orog na hinihiling na sarong pano-nin-ritwal na aktibidad na hararom nakatakod sa Hispanikong identidad asin kultura.

An torero iyo an nangengenot na artista sa torohan. An siisay man makatodas sa toro inaapod na maestro asin siya opisyal na binabansagan na matador de toros.  

## Dakul nagkokontra

Dakul nagsasabi na dapat an torohan ipundo na ta sarong aktibidad na madugo na bako sanang napasakit sa hayop kundi nataong peligro sa  buhay kan tawo.

## An katagang toro

Sa kulturang filipino, may iba pang kahulogan an "toro". Iyo ini idtong padalan sa mga tawong mahilig sa mga sekswal na pasale: pasale ini nin babae lalaki na nagseseks sa atubangan nin  mga paradalan. An kanalean igdi iyo an pagmaan na gayo sa duwa na dai nagtatangkasan maski anong  posisyon an namumugtakan, magbaliktad man o magsuwian.

## Mga panluwas na takod

* http://www.stopbullfighting.org.uk/facts.htm Bullfighting: the Facts. Kinua 11-9-16.
* http://www.aficionados-international.com/general-information/what-happens-in-a-bullfight What happens in a bullfight? Kinua 11-9-16.

## Toltolan
Hans von Burghausen

Hans von Burghausen (mga 1350, sa Burghausen, Bavaria – 10 Agosto 1432) sarong arkitektong Aleman. Siya an nagdesenyo kan Church of St Martin, Landshut na natapos mahaman kan 1498.

## Toltolan
Walter Brugmann

Si *Generalbauinspektor * **Walter Brugmann** (2 Abril 1887 sa Leipzig, † 26 Mayo 1944)sarong Nazi Aleman na arkitekto. Poon 1928 siya an pamayo kan city engineering office sa Leipzig. Poon 1933 siya an city planner sa Nuremberg, asin kan 1940 nagtrabaho bilang superbisor heneral sa Berlin. Poon 1942 nagtrabaho siya bilang pamayo kan Organisation Todt sa southern Russia. Kaapil siya sa Partido Nazi (NSDAP),  nagadan siya sa dai maipaliwanag na pagbagsak kan eroplanong saiyang nasasakyan kan taon 1944.

Kan 14 Mayo 1943 siya nagawadan kan Knights Cross of the War Merit Cross.

## Toltolan
Johann Gottfried Büring

Si **Johann Gottfried Büring** (1723 sa Berlin o Hamburg – pakalihis 1788) sarong Aleman na master  builder asin arkitekto sa periodong Baroque. Mayormente siya nagtratrabaho sa Potsdam, na nagpapalakaw kan konstruksyon kan  Sanssouci Picture Gallery asin pagdesenyo kan Nauener Tor saka kan New Palace. Siya man an nagdesenyo kan Luisenstädtische Kirche sa Berlin. Saro pa siya an nagdesenyo kan naiibang picture-gallery sa Sans Souci, Potsdam (1755–63), saro sa enot sa historya nin mga museo na kinaag para sa pag'eksibit lamang nin mga pintura. 

## Toltolan
Paul Isenberg

Si **Paul Isenberg** (Abril 15, 1837 – Mayo 27, 1903) sarong negosyanteng Aleman na nagpadakula asin nagpagantad kan negosyo sa asukar sa Kahadean nin Hawaii.

## Toltolan
Provincia nin Genoa

An **Provincia nin Genoa** sarong probinsya kan rehiyon Liguria kan Italya. An kapitoyo kaini iyo an ciudad kan Genoa. 

Igwa ining hiwas na 1,838 km², asin 880,361(2012) na populasyon. Igwang 67ng komyun an provincia.
Oswald Dietz

Si **Oswald Dietz** (namundag 1823, Alemanya) sarong arkitektong Aleman. Siya nag'ayon sa rebolusyon Aleman kan 1848-1849. Kan an rebolusyon nasumpo, siya duminulag pasiring London. Duman nagin siyang kaapil sa August Willich-Karl Schapper *sectarian proletarian* na grupo, na parte kan Liga Komunista. Si Dietz nagpartisipar man sa Gera sibil sa Estados Unidos. 

## Toltolan
Adolf Eichler

Si **Adolf Eichler** (Nobyembre 8, 1869 — Pebrero 5, 1911) sarong arkitekto sibil na Aleman. Bantog siya sa pagpatogdok kan Saviour's Church (sa edad na 24) asin an pagpartisipar niya sa paghaman nin mga boulevard, pareho sa Baku. Naghugot siya kan 1911. 

## Kaamayi kan buhay, pamilya
Si Adolf Eichler namundag  Nobyembre 8, 1869 ki Wilhelm Edward Eichler asin Yelena Elisabeth Eichler (née Govorko) sa banwaan kan saiyang ina, Oryol. An ama niya naghubo sa Baku mas amay pa, kan 1864. An mga tugang niya na si Wilhelmina Elisabeth (1866) asin si Victoria Valentina (1870) namundag pareho sa Baku. Pakagadan kan ama niya kan 1891 sa edad na 66, an saiyang edukasyon pinag'asumir na kan tatahon niya na si Karl-Edward. Isinubol siya sa St.Petersburg ngane magkua nin mas halangkaw na adal.

## Sa paggurang
Saro sa enot na mga obra niya iyo an edipisyong eskwelahan sa kalye Suraklhani (ngonyan, Dilara Aliyeva) kan 1892.An saiyang tatahon na si Karl Edward nakadisponer nin sarong palna' na lote para sa Lutheran Society nin Baku kan 1877. Saro sa benefactor kaini iyo an pamilyang Nobel. Sa loteng idto, si Eichler tinogdok an Saviour's Church kan 1899 na an desenyo sa Gothic Aleman. Iba pa niyang proyekto iyo an Ashumov's Mosque na sarong moskeng abang gayon pagkagibo.

## Toltolan
Friedrich Bürklein

Si **Georg Friedrich Christian Bürklein** (1 Marso 1813 – 4 Desyembre 1872) sarong aleman na arkitekto asin estudyante ni Friedrich von Gärtner.

## Biograpiya

Siya namundag sa Burk, Middle Franconia. An enot na importanteng obra niya iyo an konstruksyon kan munisiptyo kan Fürth[1] (1840–50) na naiimpluensya kan Palazzo Vecchio sa Florence.

Si Bürklein minukna an Hauptbahnhof sa Munich (1847–1849) na gamit an aserong konstruksyon asin an mga estasyon sa Augsburg, Bamberg, Ansbach, Neu-Ulm, Hof, Nördlingen, Rosenheim, Würzburg, Nuremberg saka nin Bad Kissingen.

Poon 1851 Bürklein iyo an mayor na arkitekto kan Maximilianstraße real sa Munich kun saen mahihiling an mga malapalasyong mga edipisyo kaiba na an Maximilianeum. An Neo-Gothic na arkitektura kaini impluensyado kan istilo Perpendicular asin mainit na pig'uurulayan. Bago natapos an Maximilianeum si Bürklein pigsalidahan ni Gottfried Semper. An sensitibong Bürklein nagadan na naraot an payo sa sanatorium kan Werneck. Nalubong siya sa Alter Südfriedhof sa Munich...

## Mga panluwas na takod

* http://www.alamy.com/stock-photo/friedrich-b%C3%BCrklein.html Galeriya nin mga retrato kan mga edipisyong dinesenyo ni Bürklein.

## Toltolan
Ulrich Ensingen

Si **Ulrich Ensingen** (o Ensinger) (1350/60 – Pebrero 10, 1419) sarong Aleman na arkitektong medieval. Siya an nagbahan kan mga plano para sa mayor na mga spire kan  Ulm Cathedral, (na iyo na daa an pinakahalangkaw na tore). Siya saro man sa mga arkitektong nag'asikaso kan Katedral Strasbourg.

## Toltolan
Martin Hermann Faber

Si **Martin Hermann Faber** (1586 – 1648), sarong Aleman na pintor, arkitekto asin kartograpo.

## Biograpiya

Namundag siya sa Emden saka nagbyahe pasiring Italya kan 1611 kun saen nasumpongasn niya si "Caravaggist" Louis Finson. Sindang duwa nagtrabaho sa Pransya alagad nagbalik siya sa Emden kan 1618 kun  saen  nagbali siya sa Emden Guild nin San Lucas. Myembro siya igdi hanggan 1629, asin an saiyang mga aki na sinda Berend asin Hermann II nagin man kaapil kan guild. Nagadan siya sa Emden..

## Toltolan
Theodore de Lemos

Si **Theodore de Lemos** (1850, Holstein, German Confederation – 12 Abril 1909, New York City, Nweba York, Estados Unidos), siya aki ni Hermann asin ni Maria Grothe De Lemos nin Holstein, asin sarong arkitekto. 

Naggradwar siyang may onra sa Berlin Royal Academy of Buildings, asin bantogan na gayo sa tolong nasyon kan saiyang mga desenyo, sa Alemanya, Mehiko, asin Estados Unidos. Kan 1981, si de Lemos naghale sa Alemanya asin naghubo sa Nweba York kun saen naagom niya si Margaretta Becker asin nagkaigwang sarong aki, si Marie Katherine. Nagadan siya Abril 1909 asin nalubong sa Woodland Cemetery sa The Bronx, New York City.
## Mga obra
*1870s–1881 Mga edipisyo para sa Hokbong Aleman.
*1983 Eden Musée (may kuneksyon ki Henry Fernbach), New York City, NY
*1884 De Lemos & Cordes (may kuneksyon ki arkitekto A. W. Cordes).
**Grand Central Palace, tinogdok 1893 sa Lexington Avenue pag'oltan 43rd asin 44th na mga Kalye () ginaba' 1913 ngane matogdok an Grand Central na istasyon .
**1894 The Kuhn, Loeb & Co. Banko edipisyo sa 27 Pine Street sa New York City ()
**1901–1902 Macy's Herald Square department store, pag'oltan 151 West asin 34th na mga Kalye sa Manhattan, New York City (); ilinista sa National Register of Historic Places bilang National Historic Landmark kan 1978.
**Arion Club House, pag'oltan 59th Street asin Park Avenue sa New York City ()
**Siegel-Cooper Company department store, sa kanto kan West 19th Street asin Sixth Avenue sa New York City ()
**New York County National Bank na edipisyo.
**Speyer & Co. Banko edipisyo.
*Mutual Life Insurance Company of New York edipisyo sa Mexico City, Mehiko.
*Boça edipisyo sa Mexico City, Mehiko.

## Toltolan
Karel la Fargue

Si **Karel la Fargue** (1738 – 1793), sarong ika18ng siglong pintor na Olandes gikan sa bandang amnayan kan Nederlands.

## Biograpiya
	
Siya namundag sa The Hague ki Jan Thomas la Faregue asin siya ngohod na tugang ni Paulus Constantijn la Fargue. An iba niyang tugang sinda Maria Margaretha, Jacob Elias asin Isaac Lodewijk nagin man mga pintor.
	
Kan 1768 nagin siyang myembro kan Confrerie Pictura, kaiba an tugang niyang si Isaac.

Mas bisto siya sa mga pintang ginagamit an topograpiya na magtaong doon sa mga pintura niya, arog man kan saiyang matuang tugang. Nagadan siya sa The Hague. 

## Toltolan
Friedrich Wilhelm von Erdmannsdorff

Si **Friedrich Wilhelm Freiherr von Erdmannsdorff** (18 Mayo 1736 &ndash; 9 Marso 1800) sarong arkitektong Aleman asin architectural theoretician asin saro sa importanteng representasyon kan amay na Neoklasisismong Aleman. Kaiba sa mga obra niya iyo an Wörlitz House sa Wörlitzer Park haraning Dessau, saro daa sa pinakaenot na mga edipisyong klasikal sa kontinenteng Europa. An bantogan na gayong estudyante niya iyo si Friedrich Gilly, maestro ni Karl Friedrich Schinkel.

## Toltolan
Elisabeth Bohm

Si **Elisabeth Böhm** née Haggenmüller (18 Hunyo 1921, in Mindelheim &ndash; 6 Septyembre 2012) sarong arkitektong Aleman. Kaiba parati sa mga proyektong ginigibo kan saiyang agom na si Gottfried Böhm, siya nagpartisipar sa pagdesenyo kan dakul na proyekto orog na kan mga sa interior.

## Biograpiya

Si Elisabeth Böhm nag'adal arkitektura sa Technical University Munich kun saen nanumpongan niya si Gottfried Böhm na saiyang naagom kan 1948. An saiyang agom iyo na an nagpadagos kan negosyo sa arkitektura sa Cologne kan saiyang ama na si Dominikus Böhm na nagadan kan 1955. Dati si Elisabeth sa harong lang nagsisibot sa pag'asikaso kan saindang apat na aki asin bihira magpa'opisina.  Alagad nagin nang aktibo sa pagimbwelto sa mga trabaho sa arkitektura. Mala ta siya na nagparaisip kan mga plano sa proyektong pagpapaharong. Maoonambitan an saiyang mga desenyo sa interior kan kastilyo nin Godesburg, haraning Bonn (1959), an sa Bensberg duman sa Bergisch Gladbach (1969) asin an mga modernong rebisyon idinugang sa Kauzenburg Castle haraning Bad Kreuznach kan mga 1970. Siya man an nagdensenyo kan pabilog na balkon kan pinahiwas an Tetro Stuttgart taon 1984. 

## Toltolan
Crisanto Rances

Si **Crisanto Sabido Rances**, o bistado sa apod na **Cris Rances**, saro sa nagin Bise Gobernador kan Camarines Sur. Siya nagtukaw sa pwesto poon 1992 abot 1995. Siya namundag sa Calabanga, Camarines Sur. Nagadan kan Disyembre 20, 2006 sa kawsa nin cardiac arrest.
Willem Adams

Si **Willem Adams** (namundag 23 Pebrero 1937, Meerveldhoven) sarong Olandes na pintor. An saiyang mga obra mahihiling asin nakakaag sa mga magkapirang museo: sa Museum Kempenland, sa Van Abbemuseum sa Eindhoven, sa Stedelijk Museum Amsterdam sa Amsterdam, sa Museum Het Valkhof sa Nijmegen, asin sa Noordbrabants Museum sa 's-Hertogenbosch.

## Toltolan
Friedrich August Krubsacius

Si **Friedrich August Krubsacius** (21 Marso 1718  - 28 Nobyembre 1789) sarong arkitektong Aleman, maestro asin teoresador sa arkitektura.

Kan 1755 ginibo syang arkitekto sa hadi sa Electorado nin Saxony, kan 1764 propesor sa arkitektura sa Dresden Academy of Fine Arts asin kan 1776 mayor na arkitekto nin Saxony.

An trabaho ni Krubascius kaiba an mga palasyo para ki Johann Georg, Chevalier de Saxe, asin ki Landhaus nin Dresden, na natapos kan  1776 asin ngonyan okupado na kan Dresden City Museum.  Sa mga estudyante iyo sinda Gottlob Friedrich Thormeyer asin Christian Friedrich Schuricht.

## Toltolan
Alexander Baerwald

Si **Alexander Baerwald** (Marso 3, 1877 – Oktobre 27, 1930) sarong Hudyo-Aleman na arkitekto bantog sa mga obra niya sa Haifa, Israel.

## Karera asin  buhay

Namundag sa Berlin, Alemanya kan Marso 3, 1877 siya  nag'adal sa Technische Hochschule Charlottenburg (1897-1901) asin sa Technische Hochschule kan Munich. Siya an nagmanehar pagpatogdok kan Prussian Royal Library (Aleman: Königliche Bibliothek), sa Berlin pag'oltan 1908 asin 1913, na ngonyan iyo na an House I kan State Library of Berlin of Prussian Cultural Heritage (Aleman: Staatsbibliothek zu Berlin - Preußischer Kulturbesitz), sa Kalye Unter den Linden. Kan 1912 naghubo na siya sa Haifa kan Ottoman Palestine ta duman na siya nagtrabaho.

Si Baerwald pigdesenyo man an kampus kan Technion University sa Haifa, Israel pag'oltan 1912 and 1924, na ngonyan an unibersidad na ini parte na kan Israel National Museum of Science, Technology, and Space. Duman nagin siyang Propesor sa Arkitektura haros kan huri nang kabtang kan saiyang buhay. Sinasabing dakula an ambag niya sa disiplina akademiko Pruso sa nasyon na idto.

Kan 1915 tinogdok niya an moshav kan Merchavya nag'ayog sa saiyang desenyo. Kan 1924, pigdesenyo niya an Anglo-Palesgtine Bank na ngonyan inaapod nang Bank Le'umi Le-Israel. Dakul pa siyang pigdensenyong mga edipisyo sa Palestine. Kan 1925 duman na siya permanenteng nag'estar. Igdi siya nabantog bilang saro sa nagdara kan arkitektura akademiko sa nasyon na idto. Kahurihan kan 1920, saiyang pigdesenyo an Central Hospital sa Afula asin kan Philips House sa Haifa kan 1928 bago siya nagadan.

## Toltolan
Elsa Gidoni

Si **Elsa Gidoni** (Marso 12, 1901 – Abril 19, 1978) sarong babaeng Aleman-Amerikanong arkitekto. Siya alabes saro pa man na interior designer.

## Kaamayi kan buhay

Si Gidoni namundag sa pangaran na Elsa Mandelstamm sa Riga, Latvia. An saiyang pamilya may dugong Hudyo-aleman. Nag'adal siyang arkitektura sa Technical University sa Berlin , dangan nagtogdas siyang sadiring palakaya sa interior design poon 1929 sundo 1933.

Kan 1933, pakapwesto ni Adolf Hitler bilang Chancellor, si Gidoni naghaleng Berlin asin naghubo' sa Tel Aviv. Kan 1938, siya nag'erok nang New York, kun saen siya nagtrabaho komo interior designer para sa Heimer & Wagner bago padagos na nagin project designer sa kompanyang pang-arkitektura na iyo an Kahn & Jacobs.

Siya nagin myembro kan American Institute of Architects (AIA) kan 1943. Kan 1960, saro siya sa 260 na kababaihan sa AIA asin saro sana sa 12 nagtratrabaho sa New York.

Naagom niya si Alexis Gluckmann. Kan Abril 1978, nagadan siya sa edad na 77 sa saiyang harong sa Washington, DC.

## Mga obra asin proyekto
* Swedish Pavilion sa Levant Fair katuwang si Genia Averbuch, Tel Aviv, 1934
* Apartment house, Tel Aviv, 1937
* General Motors Futurama pavilion, 1939 World's Fair
* Research Library, 23 West 26th Street, New York
* Hecht Co Department Store, Ballston, Virginia

## Mga  babasahon
* Stratigakos, Despina. "Reconstructing a Lost History: Exiled Jewish Women Architects in America." in *Aufbau (The Transatlantic Jewish Paper)*, Vol. LXVIII, No. 22, p.&nbsp;14. October 31, 2002.
* Stern, Robert A.M., Thomas Mellins and David Fishman. *New York 1960: Architecture and Urbanism Between the Second World War and the Bicentennial*. New York: The Monacelli Press, 1995.
* Torre, Susana. *Women in American Architecture: A Historic and Contemporary Perspective*. New York: Whitney Library of Design, 1977.

## Toltolan
Homero

Si **Homero** (Griniyego Ὅμηρος, *Hómēros*) pinaka'antigong ginikanan kan mga istorya yaon makukua sa mga epikong rawitdawit  an "Iliada asin Odisea".
Clara Schumann

Si **Clara Schumann** (née Clara Josephine Wieck; 13 Septyembre 1819 – 20 Mayo 1896) sarong pyanistang Aleman,  kompositor asin maestra sa piyano. Siya an  konsideradong pinakalataw na pyanista sa Romantikong peryodo. An saiyang impluwensya nag'ayaw sa lawig kan 61 taon na karera sa konsyerto, na naghira kan format asin repertoire kan  piano recital asin an pang-namit sa siring na arte kan mga paradangog. An saiyang agom iyo si Robert Schumann, saro man na kompositor. Sinasabi na sindang duwa iyo an nagpakusog-boot ki Johannes Brahms na magpasige kan saiyang karera sa musika. Mala ta si Clara Schumann iyo an enot na napatogtog sa mga konsyerto kan anoman na obra ni Brahms. Siya an nagpabistong gayo kan magkapirang pyesa ni Brahms, orog na an *Variations and Fugue on a Theme by Handel*. 

Siya nagkompos nin mga solong piyesa sa piyano, piyano *concerto*, (her Op. 7), chamber music, mga choral pieces, asin mga kanta.

## Pamilya

Nagdakula sa Leipzig, kun saen an ama niya si Friedrich Wieck, piyanista asin maestro, asin an ina niya si  Mariane, piyanista, parakanta saka maestra sa piyano. Sinasabing sarong sobrang matalentong aki, siya pinagtukdoan kan  saiyang ama. Sa edad na onse anyos, nagpoon na siyang maglibot asin nakaabot na sa Paris asin Vienna, asin iba pang mga siyudad kun saen hustong may eksito an saiyang mga lakaw. Saiyang naagom an kompositor na si Robert Schumann. An mag'agom may walong aki. Sinasabi na sindang duwa iyo an nagpakusog-boot ki Johannes Brahms na mag-igot sa saiyang karera sa musika. Mala ta si Clara Schumann iyo an enot na napatogtog sa mga konsyerto kan anoman na obra ni Brahms. Siya an nagpabistong gayo kan magkapirang pyesa ni Brahms, orog na an *Variations and Fugue on a Theme by Handel*.

## Galeriya

Robert und Clara Schumanns Kinder.jpg|Pamilya kan mga Schumann(1853/1854)
Franz von Lenbach - Clara Schumann (Pastell 1878).jpg|left|thumb|250px|Si Clara Schumann
Elliott & Fry - Clara Schumann (ca.1890, crop).jpg|Si Clara Schumann (1890)
Famous Composers and their Works v2 117.jpg|Clara asin Robert Schumann (1906)


## Toltolan
Li Hongzhi

Si **Li Hongzhi** (namundag, Mayo 13, 1951) () iyo an kagtugdas asin lider espiritwal kan Falun Gong o "Falun  Dafa", sarong sistema nin pagpapabagsik sa hawak-isip paagi kan inaapod na tradisyon qigong. Si Li Hongzhi nagpoon pagtukdo kan disiplina nin Falun Gong sa publiko kan 13 Mayo 1992 sa Changchun, dangan naghiwas an paglektura niya asin an pag'ehersisyo susog sa prinsipyo kan Falun gong sa enterong Tsina. Kan 1995 si Li dinara an paglektura kan Falun Gong sa luwas nin Tsina. Kan 1998 si Li pinagmarhay na mag'erok permanente bilang residente sa Estados Unidos. An hiron nin Falun Gong naglakop na gayo asin nagin popular na marhay sa mga empleyado nin gobyerno asin sa mga pag'iribang qigong; alagad, an gobyerno Tsino nagpoon kan taon 1999 na ipiton an kaayonan na ini sa tuyong rumpagon an organisasyon sa pagtubod na ini sobra nang nagin mapangyare asin huli daa ta sarong "kultong heretiko" na dapat paraon. Dakulon an nag'ayon sa hiron na ini ta nagtutubod sinda nabubulong asin naoomayan sinda sa mga helang paagi sana kan pag'ehersisyo asin pagpraktis kan mga tinutunkosan na mga katokdoan igdi. Mala ta kan taon 1999, sabi ni Li igwa nang kaapil an kaayonan nag'aabot 100 na milyon katawo.  

## Kaamayi kan buhay

Si Li namundag sa Jilin, Tsina sa magurang niyang sinda Li Dan asin Lu Shjuzhen. Kun kasuarin siya namundag, sinasabi kan gobyerno Tsino na siya namundag kan Hulyo 2, 1952 alagad tuyong pinaatras sa Mayo 13, 1951 mansana daa ni Li ngane makasabay sa pagkamundag ni Shakyamuni Buddha, an kagtogdas kan Budhismo.

Si Li sinasabing tagasunod kan praktis na qigong (literalmente, disiplina sa paghangos) na iyo an mga ehersisyong nagpapagantad sa salud paagi nin pagpagpakusog kan bulos kan qi (pwersa nin buhay; hinangos nagtataong buhay) sa gabos na kabtang kan hawak. Kan 1992, si Li sa hustong pagsunod kan qigong asin sa hararom na pag'adal sa lindong kan mga batikanong maestro sa Budhismo asin Daoismo, nagpasigeng magbilog kan sadiri niyang bersyon na sinararo an mga siring na disiplina asin saiyang ipinahayag sa saiyang sinurat na libro, an Zhuan falun (1994' pinalis sa Ingles, "The Revolving Dharma Wheel). An libro niya napalis na sa siyam na lenggwahe asin may sobra nang 500 milyon na myembro an tinogdas niyang hiron na Falun Gong.

## Mga pahayag dapit sa sadiri

Si Li, na nagin nang Amerikanong namamanwaan kan 1997 asin poon pa kan 1998, nakaestar sa Nweba York, Nweba York,  may mga naoonambit na mga bagay dapit sa sadiri niya. Sabi niya an mga aliens yaon sana naglilibot-libot sa satong mundo. Siya daa nakakalagbas sa mga lanob asin pwedeng magpawara na garo tagolipdan asin dai na mahiling kan iba. Sabi pa niya gikan siya sa mas halangkaw na lebel asin tuyong matabang sa katawhan na nalulubog na sa makuring karara'tan. An tinotokdo niyang hiron tinata'wan doon an tolong prinsipyo sa buhay: Katotohanan, Pagkamaray-boot sa kapwa, asin Hanot-ginhawa o pagtitios.

## Toltolan
Hans Grassel

Si **Hans Grässel** (Agosto 8, 1860 &ndash; Marso 10 o 11, 1939) sarolng arkitektong Aleman]. Si Grässel nag'adal asin nagtrabaho haros sa laog sana kan Munich, asin  bilang arkitekto nominado kan konseho sa syudad, siya nagtogdas nin magkapirang sementeryo sa Munich Waldfriedhof (Munich woodlands cemetery), binuksan kan 1907,  na an huri iyo an ising pinakenot na kamposanto sa pwera. Si Grässel nagsurat man nin polyeto manongod sa desensyo nin kamposanto, *Über Friedhofanlagen und Grabdenkmale* (1913). Kan 1914, nagawadan siya nin pagmidbid kan saiyang naginibohan, an *[[Pour le Mérite]]*.

## Toltolan
August Orth

Si **August Friedrich Wilhelm Orth** (25 Hulyo 1828 &ndash; 11 Mayo 1901) sarong arkitektong Aleman. Siya nakontrata kan pamilya Strousberg na magtaong serbisyo sa arkitektura para sa saindang mga pribadong paghaharong asin sa saindang mga negosyo. Si  Orth namundag sa Windhausen haraning Braunschweig asin nagadan sa Berlin.

## Mga piling obra
*Palais Strousberg, Berlin
*Renovations to Castle Zbirow, Zbiroh
*Berliner Viehmarkt, Berlin
*Gethsemane Church, Berlin
*Görlitzer Bahnhof, Berlin
*Kaiserbahnhof Halbe, Berlin
*Emmauskirche sa Lausitzer Platz

## Mga panluwas na takod

* https://www.pinterest.com/pin/288652657349369162/ Pinterest. The world's catalog of ideas. Kinua 22-9-16.
* https://www.worldcat.org/identities/lccn-no2010137800/ WorldCat Identities. Kinua 22-9-16.
## Toltolan
Master Gerhard

Si **Meister** o **Master Gerhard** (* c 1210/1215 soboot sa Reil – 24 o 25 Abril 1271 sa Cologne) iyo an kanterong hepe sa Katedral nin Cologne. Sya bisto man sa arapodan na *Gerhard von Rile* o sa Latin na bersyon kan saiyang pangaran, *Meister Gerardus*.

## Bibliograpiya
* Paul Clemen (ed.): *Der Dom zu Köln* (= Die Kunstdenkmäler der Rheinprovinz. Band 6, Teil III). Reprint der 2., vermehrten Auflage, Düsseldorf, 1938. Düsseldorf Schwann 1980, ISBN 3-590-32101-6
* Johann Jakob Merlo: *Geschichte der Kölner Dombaumeister* (= Nr. 75 der Jahrbücher des Vereins von Alterthumsfreunden im Rheinlande), 1883
* Johann Jakob Merlo: *Nachrichten von dem Leben und den Werken kölnischer Künstler*, S.133 Köln 1850
* Heinrich Pröhle: *Meister Gerhard von Rile, des Kölner Domes Baumeister*, in: Rheinlands schönste Sagen und Geschichten. Berlin 1886, S. 213-216 (E-Text)
* Sulpiz Boisserée: *Meister Gerhard, muthmaßlicher Baumeister des Doms v. Köln. (Geschichte u. Beschreibung des Doms v. Köln).* In: Kunstblatt Nr. 13 (1824)
* Max Hasak: *Der Dom zu Köln*, Berlin 1911, S. 55ff online

## Mga panluwas na takod

* http://www.kellscraft.com/LegendsRhine/legendsrhine088.html The Cathedral Builder of Cologne. Kinua 23-9-16.
* http://www.koelner-dom.de/index.php?id=dieteufelswette&L=1 The Bet with the Devil. Kinua 23-9-16.
## Toltolan
Hans Gericke

Si **Hans Gericke** (27 Hulyo 1912 – 15 Pebrero 2014) sarong arkitektong Aleman asin urban planner. Poon 1953 abot 1958, sya an katuwang na direktor sa Institutes für Theorie und Geschichte der Baukunst para sa Deutschen Bauakademie. Kan 1965, nagin siyang hepeng arkitekto sa East Berlin, East Germany (ngonyan, Berlin, Germany). Para sa saiyang trabaho, siya nagawadan kan manlaenlaen na organisasyon. Namundag siya sa Magdeburg, Saxony-Anhalt, Imperyong Aleman. 

Si Gericke nagadan 15 Pebrero 2014. Kan nagadan an edad niya nag'abot 101 taon.

## Toltolan
Alfred Arndt

Si 
**Alfred Arndt** (1896 Elbing- 1976 Darmstadt) sarong arkitektong Aleman. Siya konektado sa eskwela Baiuhaus. Kan 1927, inagom niya si Gertrud Arndt (1903-2000). Kan 1948, naghubo sinda sa Darmstadt. 

## Mga edipisyo
*1927-1928 residensya Bauer, Probstzella, Thuringia http://eng.archinform.net/projekte/13739.htm
*1936-1933 Haus des Volkes (sentro komunidad), Probstzella, Thuringia http://eng.archinform.net/projekte/13740.htm

## Toltolan
*  Bauhaus archive]

## Toltolan
Kungfu

An **Kung fu/Kungfu o Gung fu/Gongfu** (kʌŋˈfuː/ o /ˌkʊŋˈfuː/; 功夫, Pinyin: gōngfu) sarong terminong Intsik na nagpapanongod sa anoman na adal, kanoodan, o praktis na nangangaipo nin halawig na pagtitibay, paghihingowa, hanot-ginhawa, kusog, igot, paglapigot ngane masangkap na husto. Kaya sa orihinal na sentido kaini, dai man ini nanggad mapadapit sa martial arts kundi manongod mansana ini sa anoman na disiplina o pagtitibay na nakakamtan huli sa halawig na pagdadarudal asin pagpraktis. An sa Intsik na literal na kahulogan kan "Martial arts nin Tsino" magigin 中国武术 zhōngguó wǔshù.

Naghira an kahulogan kaini sa komunidad kan mga Tsino ngonyan na lang na huring ika-20ng Siglo na mismong mga Intsik basta kunfu iyo na an martial arts nin Tsino. Sa Oxford na diksyunaryo an katagang "kung-fu" dapit sa "primeramente daing-armas na martial art na tsino nakaagid sa karate". Ini daa naglaladawan kun pa'no naghira sa Ingles an termino. An pino'nan kan salang paghuhuna asin saltong pagpalis kan kahulogan huli sa mga subtitulo sa mga pelikula.

## Toltolan
Falun Gong

An **Falun Gong** o **Falun Dafa** (*Ruweda nin Dharmang Praktis*) sarong praktis espiritwal na Tsino na dungan sinasaro an gawi nin meditasyon asin ehersisyong qigong na batay sa pilosopiyang moral nagsesentro sa tolong prinsipyo: katohanan, pagmamakulog asin hanot ginhawa. An praktis tinata'wan doon an  moralidad asin pagpatalubo nin  birtud, asin nabibistong sarong praaktis qigong kan adal Budhismo alagad an mga katokdoan kaini guminuno man nin mga elemento hale sa tradisyon nin Taoismo. Paagi nin pagmamatanos sa pakikitrato asin pagpraktis nin meditasyon, an mga tagapraktis kaini minamawot na mahale sainda an sobrang pagkamoot sa mga bagay materyal, asin ultimamente makamtan an espiritwal na pagkagamiaw.

An Falun Gong inot na itinukdo sa publiko sa Norte-subangan nin Tsina kan 1992 kan kagmukna kaini na si Li Hongzhi. Nagbutwa ini sa panahon nauso an pagpraktis nin qigong o mga ehersisyong meditasyon kun saen ini nahihiling sa luwayluway na paghiro sa pag'ehersisyo asin paghinangos na tantyado. Napalalaen ini sa ibang grupong qigong huli sa dai kaini paghagad bayad sa pag'ayon, daing aro-aldaw na pagsasamba, an maigot na pagpaorog sa moralidad asin an mga teolohikal na mga katokdoan kaini. An mga taga-Solnopan na mga akademiko hinihiling ini na sarong disiplinang qigong, sarong hiron espiritwal, pagpapatalubo sa sadiri, susog sa tradisyon kan mga soanoy na pagtubod sa Tsina, o bilang sarong pormang relihiyon intsik.

## Mga panluwas na takod

* Opisyal na websityo kan Falun Gong. Kinua 20-9-16.

## Toltolan
Heinz Hess

Si **Heinz Hess** (Hunyo 2, 1922 - Marso 5, 1992) sarong arkitektong Aleman. Siya mas midbid sa saiyang pag'imbwelto sa paghaman kan 20 simbahan sa Mannheim.

## Karera
Si Hess nagpoon pag'adal nin arkitektura sa Karlsruhe University kan 1940, alagad naribaraw an saiyang edukasyon huli ta nagtapsok sa gera kan Ikaduwang Gerang Pankinaban poon 1941 sundo 1945. Nakua niya an saiyang diploma kan 1948 pakapadagos kan saiyang pag'adal sa kamot ninda  Otto Ernst Schweizer asin Heinrich Müller, dangan nagin assistant ni Müller. Kan 1951, saiyang pigpresentar saiyang tesis asin nag'empleyo sa serbisyo sibil, kun saen katrabaho niya si Horst Linde. Kan 1956, inako ni Hess magtrabaho sa kontrata kan Arkidioseses kan Freiburg kan Katoliko Romano, asin poon 1986 siya na an namamayo sa opisina gibo kan  pagretiro ni Hans Rolli. Poon naman  1972 abot 1977, si Hess nagsirbi sa kagtongdan bilang Hepe sa departamento sa Heidelberg.

## Mga obra
An saiyang pigtrabaho kairiba an mga minasunod:
*St.-Antonius-Kirche sa Mannheim-Rheinau katuwang si Hans Rolli 1960
*St.-Theresia-Kirche sa Mannheim-Pfingstberg 1961
*St.-Hildegard-Kirche sa Mannheim-Käfertal 1961
*St.-Konrad-Kirche sa Mannheim-Casterfeld 1964
*St.-Martin-Kirche sa Mannheim-Luzenberg 1966
*Zwölf-Apostel-Kirche sa Mannheim-Vogelstang 1969
*Pagpahiwas kan St.-Remigius-Kirche sa Heddesheim

## Galeriya

image:Mannheim-Rheinau-St-Antonius-Kirche.jpg|St.-Antonius-Kirche Mannheim-Rheinau
image:Mannheim-Pfingstberg-St-Theresia.jpg|St.-Theresia-Kirche Mannheim-Pfingstberg
image:Mannheim-Casterfeld-St-Konrad.jpg|St.-Konrad-Kirche Mannheim-Casterfeld
image:Mannheim-Vogelstang-Kath-Kirche.png|Zwölf-Apostel-Kirche Mannheim-Vogelstang


## Mga toltolan
* Schnell, Hugo. *Twentieth Century Church Architecture in Germany*. Schnell & Steiner, 1974.
* Werner, Wolf-Holzäpfel. *Katholischer Kirchenbau in Mannheim von 1874 bis heute: Zur Geschichte des Sakralbaus in Nordbaden im 19. und 20. Jahrhundert*. Mannheim, 1999. ISBN 3-926260-45-9
Quang Binh

An **Quang Binh** sarong probinsya nin sentro na amihan kan Vietnam. Susog sa senso kan 2004, igwang 831.600 katawo na nageerok igdi.